Diari Oficial de la Generalitat Valenciana


Sumari del DOGV 9884, del 03-07-2024 (2024/5723)

Anunci de l'informe ambiental i territorial estratègic de la modificació puntual número 35 del Pla general d'ordenació urbana.
------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5723


Data del document
:   10-06-2024

Organisme emissor
:   Ajuntament de Teulada

Tipus de document
:   Anunci

Descriptors 

:   * administració local
    * pla d'urbanisme

Anunci de l'informe ambiental i territorial estratègic de la modificació puntual número 35 del Pla general d'ordenació urbana. [2024/5723]  
Mitjançant la Resolució núm. 1853, de 31 de maig de 2024, de l'Òrgan Ambiental Municipal, s'ha resolt:  
  
Únic  
Vist l'informe-proposta de l'informe ambiental i territorial estratègic de la modificació puntual núm. 35 del Pla general d'ordenació urbana emés pel tècnic de medi ambient, de data 27 de maig de 2024, el reproduïm íntegrament:  
  
«1. Antecedents i justificació.  
A iniciativa de l'Ajuntament de Teulada, s'ha redactat l'esborrany de la modificació puntual núm. 35 del Pla general d'ordenació urbana dels usos terciaris compatibles en les zones d'ordenació AIS i TER, juntament amb el document inicial estratègic per a l'inici de l'avaluació ambiental i territorial estratègica pel procediment simplificat de l'indicada modificació puntual núm. 35 del PGOU del municipi.  
  
La regulació detallada dels usos en les zones d'ordenació AIS: vivendes aïllades i TER: terciari exigix determinades condicions per a la implantació d'alguns usos terciaris que, d'una banda, han deixat fora d'ordenació alguns usos existents abans de l'aprovació del pla general i, d'una altra, dificulten i desincentiven la seua execució. Així, en la zona d'ordenació AIS, s'establix com a ús compatible el terciari únicament en parcel·les de superfície superior a 5.000 m² i exigix la tramitació d'un pla de reforma interior; també s'exigix que l'ús terciari H5: bars, cafeteries, restaurants i salons de banquets s'implante exclusivament en parcel·les amb enfront de la carretera CV-746. Es pretenen modificar els articles 6.10 i 6.11 de les normes urbanístiques (que regulen la zona d'ordenació AIS) per a eliminar l'exigència de la parcel·la mínima i el pla de reforma interior, de manera que la parcel·la mínima serà la de la subzona d'ordenació. També, s'elimina la necessitat d'ubicació enfront de carreteres per als usos terciaris de bars, cafeteries i restaurants, i es manté per al de salons de banquets, i s'incorpora l'ús d'hotel apartament. Quant a la zona d'ordenació TER, es modifica l'article 6.18 de les normes urbanístiques i s'introduïx com a usos permesos els d'hostalatge, hotel apartament i cinemes i teatres.  
  
Per tant, ens trobem amb un instrument de planejament que ha de ser objecte d'avaluació ambiental i territorial estratègica i l'òrgan ambiental i territorial en el present procediment és l'Ajuntament de Teulada perquè es tracta d'un pla que afecta l'ordenació detallada, tal com determina l'article 49.2 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori urbanisme i paisatge (TRLOTUP).  
  
  
2. Normativa aplicable  
La normativa de referència i aplicació per a l'elaboració del present informe és la següent:  
• Directiva 2001/42/CE del Parlament Europeu i del Consell, de 27 de juny de 2001, relativa a l'avaluació dels efectes de determinats plans i programes en el medi ambient.  
• Decret 1/2011, de 13 de gener, del Consell, pel qual s'aprova l'estratègia territorial de la Comunitat Valenciana (ETCV).  
• Llei 21/2013, de 9 de desembre, d'avaluació ambiental.  
• Reial decret 7/2015, de 30 d'octubre, pel qual s'aprova el text refós de la Llei del sòl i rehabilitació urbana (TRLSRU).  
• Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori urbanisme i paisatge (TRLOTUP).  
• Pla general d'ordenació urbana del municipi de Teulada.  
3. Planejament vigent  
El municipi de Teulada compta amb un Pla general aprovat definitivament per la comissió territorial d'Urbanisme el 22 de desembre de 2004 (BOP 21.01.2005 i posterior rectificació d'errades publicada en el BOP de 24.02.2005). El PGOU es va redactar, tramitar i aprovar d'acord amb la Llei 6/1994, de 15 de novembre, reguladora de l'activitat urbanística (LRAU). Este pla va ser avaluat ambientalment i el 24.11.2003 es va emetre la corresponent declaració d'impacte ambiental (DIA) (resolució positiva condicionada), expedient 374-2002-AIA, i resolució favorable el 09.07.2004.  
S'han tramitat diverses modificacions puntuals del PGOU que afecten la zona d'ordenació de vivendes aïllades, AIS, objecte d'esta modificació, afectades algunes d'estes a l'ús terciari TER. En concret, afecten esta zona d'ordenació les modificacions puntuals núm. 1 (afecta l'article 6.10. de l'ordenació estructural) i les modificacions puntuals núm. 1, 2, 5 i 19 (afecten l'article 6.11 de l'ordenació detallada). I afecten l'ús terciari, les modificacions puntuals núm. 2 i núm. 5 del PGOU.  
4. Descripció i abast de la modificació puntual  
L'abast de la present modificació puntual del PGOU de Teulada no pretén una reclassificació de nous sòls, sinó tan sols la modificació de les condicions d'implantació dels usos compatibles en les dos zones d'ordenació esmentades: AIS i TER, per la qual cosa no suposa noves ocupacions del territori respecte de les previstes en el PGOU vigent.  
  
La modificació proposada pretén el següent:  
• D'una banda l'adaptació de l'ús terciari de la zona de vivendes aïllades AIS del PGOU als usos, tipologies i superfícies existents en la realitat. Al mateix temps, es pretén eliminar una exigència del PGOU per a estos usos (exigix per a la seua implantació la redacció d'un pla de reforma interior) que a més que utilitza una figura urbanística per a una finalitat per a la qual no està prevista, la complicada tramitació d'estos documents urbanístics (plans de reforma interior) provoca una desincentivació de la implantació de l'ús terciari en el municipi.  
  
I tot això amb la finalitat d'ordenar els usos terciaris mitjançant una millor distribució en el territori, regularitzant la gran quantitat d'activitats existents en situació de fora d'ordenació provocada pel PGOU (per incomplir les condicions de la parcel·la mínima o ubicació) i agilitzant la tramitació de la implantació dels usos terciaris i de servicis (amb l'eliminació de l'exigència de pla de reforma interior per a la seua implantació).  
• I, d'altra banda, adaptar també l'ús terciari en la zona terciària TER.  
  
  
Xarxa primària i usos terciaris implantats  
  
  
  
  
Per a això s'han estudiat les alternatives següents:  
- Alternativa 0: L'alternativa 0 consistix a mantindre l'ordenació actual del PGOU vigent que, com s'ha indicat anteriorment, presenta molts desajustaments amb les necessitats actuals del municipi i que, al seu torn, carrega amb l'obligatorietat de tramitar un pla de reforma interior (instrument de tramitació administrativacomplexa i dilatada) per a implantar algunes activitats en sòl residencial-AIS (ja establides com a compatibles en el propi PGOU), a més de deixar en situació de fora d'ordenació una gran quantitat d'activitats d'ús terciari legalment implantades en el territori fins i tot abans de l'aprovació del pla general vigent. Esta alternativa queda descartada per això.  
  
- Alternativa 1: Esta alternativa té com a avantatges respecte de l'Alternativa 0, les següents:  
• Fa possible agilitzar la implantació d'alguns usos terciaris, molt necessaris per a donar servici a la població resident i estacional que visita el municipi, i que l'actual planejament desincentiva.  
• Possibilita la legalització de les activitats terciàries implantades amb anterioritat al PGOU vigent, que este va convertir en fora d'ordenació perquè mancava una parcel·la de 5.000 m² o per no haver tramitat un pla especial.  
• En general, permet una ubicació dels usos en el territori d'acord amb les demandes actuals.  
Així mateix, no hi ha cap inconvenient perquè millora considerablement la situació actual sense produir perjuís i, en conseqüència, s'entén que l'alternativa 1 és la millor proposta per a solucionar els problemes existents, anteriorment enunciats.  
  
5. Consultes realitzades  
Per part de l'òrgan ambiental municipal de l'Ajuntament de Teulada, amb la Resolució núm. 2023-3892, de 07.12.2023, es dona per correcta tota la documentació presentada a l'efecte de l'inici del procediment; s'inicia el període de consultes previstes en l'article 53.1 en relació amb l'article 50.1.b del TRLOTUP i ordena la publicació d'un edicte en el Butlletí Oficial de la Província d'Alacant a fi que el públic interessat puga realitzar, durant el període de 30 dies hàbils, les observacions o suggeriments que estime convenients; i requerir l'emissió d'informe en un termini de 30 dies, a l'efecte de l'article esmentat 53.1 del TRLOTUP a les administracions afectades.  
  
En eixe sentit, s'han sotmés a consulta les següents administracions afectades i s'han emés els informes que es reflectixen en la taula següent:  
  
DATA CONSULTA DATA DE L'INFORME ADMINISTRACIÓ PÚBLICA CONSULTADA  
12.12.2023 25.04.2024 Servici d'Explotació de Carreteres, Diputació d'Alacant  
  
Per part del Servici d'Explotació de Carreteres de la Diputació d'Alacant s'analitza la documentació i s'emet un informe favorable ja que la modificació es limita a una modificació d'usos i tipologies que manca d'incidència en les infraestructures viàries que és titular l'ens provincial.  
  
  
6. Identificació i valoració dels possibles efectes sobre el medi ambient  
Conforme al que s'estipula en l'article 46.3 del TRLOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es referixen els articles 50.1.b i 53 del TRLOTUP.  
Segons el document inicial estratègic presentat, l'àmbit afectat per la present modificació és la regulació dels usos terciaris compatibles en les zones d'ordenació AIS i TER del sòl urbà amb un elevat grau de consolidació per l'edificació i la urbanització, per la qual cosa la modificació objecte d'este expedient no afecta significativament el medi ambient; tampoc afecta el paisatge, ja que la modificació proposada no augmenta ni l'edificabilitat, ni el nombre de plantes, ni les altures de l'edificació. Tampoc es produïx afecció sobre vies pecuàries, carreteres, zones inundables, PATRICOVA, PATIVEL, DPMT, zones de risc de lliscaments i solsides i espais naturals protegits.  
  
7. Conclusions  
La modificació proposada afecta exclusivament l'ordenació detallada, i no suposa l'alteració de cap qüestió que puga repercutir sobre elements ambientals, culturals o territorials de cap mena, ni tampoc sobre el paisatge, ateses les seues característiques. No es preveuen efectes sobre el medi ambient, ni sobre els elements estratègics del territori i el canvi climàtic. Segons el seu abast, no és previsible que es generen problemes ambientals significatius.  
Per tot això, es proposa a l'òrgan ambiental municipal (òrgan competent per a emetre els documents sobre l'abast de l'estudi ambiental i territorial estratègic a què es referix l'article 53 del TRLOTUP) que adopte l'acord següent:  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 35 del pla general d'ordenació urbana dels usos terciaris compatibles en les zones d'ordenació AIS i TER, per considerar, d'acord amb els criteris de l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell (TRLOTUP), que no té efectes significatius sobre el medi ambient i el territori i que ha de seguir el procediment a l'efecte de la tramitació urbanística de la documentació pels tràmits de l'article 61 i següents del TRLOTUP.  
  
  
Segon  
Notificar el contingut d'esta resolució d'informe ambiental i territorial estratègic pel procediment simplificat a totes les persones interessades que apareguen en la tramitació ambiental de l'actuació. Advertir que davant de la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Tercer  
Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del TRLOTUP i en la pàgina web municipal.  
  
Quart  
Segons establix l'article 53.7 del TRLOTUP, l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el DOGV, no s'ha aprovat el pla en el termini màxim de quatre anys des de la publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada de la modificació puntual del pla.»  
  
Vist el Decret núm. 2102, de 27.07.2021, de constitució de l'òrgan ambiental, i el Decret núm. 1220, de 16.04.2024, per mitjà de la present resolució, resolc:  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 35 del pla general d'ordenació urbana dels usos terciaris compatibles en les zones d'ordenació AIS i TER, per considerar, d'acord amb els criteris de l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell (TRLOTUP), que no té efectes significatius sobre el medi ambient i el territori i que ha de seguir el procediment a l'efecte de la tramitació urbanística de la documentació pels tràmits de l'article 61 i següents del TRLOTUP.  
  
Segon  
Notificar el contingut d'esta resolució d'informe ambiental i territorial estratègic pel procediment simplificat a totes les persones interessades que apareguen en la tramitació ambiental de l'actuació. Advertir que davant de la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Tercer  
Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del TRLOTUP i en la pàgina web municipal.  
  
Quart  
Segons establix l'article 53.7 del TRLOTUP, l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el DOGV, no s'ha aprovat el pla en el termini màxim de quatre anys des de la publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada de la modificació puntual del pla.»  
  
  
Teulada, 10 de juny de 2024.- L'alcalde: Vicente Raúl Llobell Signes.